Tesla Cybercab

Το Tesla Cybercab, γνωστό ως Tesla Robotaxi, είναι ένα επερχόμενο πλήρως αυτόνομο ηλεκτρικό αυτοκίνητο από την αμερικανική αυτοκινητοβιομηχανία Tesla, inc. Το όχημα θα ελέγχεται αυτόνομα και δεν θα διαθέτει τιμόνι ή πεντάλ.

Μια πρωτότυπη έκδοση του Cybercab παρουσιάστηκε τον Οκτώβριο του 2024, με 20 πρωτότυπα να προσφέρουν σύντομες διαδρομές στους συμμετέχοντες κατά την διάρκεια της εκδήλωσης. Η παραγωγή προγραμματίζεται να ξεκινήσει κάποια στιγμή πριν από το 2027.

 Ιστορία 

 Παρουσίαση 
Το Cybercab αποκαλύφθηκε στις 10 Οκτωβρίου 2024, στο Warner Bros. Studios στο Μπέρμπανκ της Καλιφόρνια, όπου 20 πρωτότυπα Cybercabs οδηγούσαν αυτόνομα γύρω από τον χώρο του στούντιο, προσφέροντας διαδρομές στους παρευρισκόμενους της εκδήλωσης.  Η Tesla δήλωσε πως σκοπεύει να αρχίσει την παραγωγή του Cybercab πριν από το 2027. Το τελικό όνομα του οχήματος δεν ήταν σαφές, καθώς η Tesla χρησιμοποίησε τόσο τον όρο "Robotaxi" όσο και "Cybercab" κατά τη διάρκεια της εκδήλωσης για να αναφερθεί στα αυτοκίνητα. Η Tesla επίσης παρουσίασε ένα πρωτότυπο του Robovan, που φέρεται να μπορεί να φιλοξενήσει μέχρι και 20 επιβάτες.

 Τεχνικά χαρακτηριστικά 

Τα τεχνικά χαρακτηριστικά του Tesla Cybercab περιλαμβάνουν:

 Διθέσιο
 Πλήρως αυτόνομο, χωρίς τιμόνι ή πεντάλ
 Αυτονομία: 200 μίλια (320 χλμ.)
 Επαγωγική φόρτιση με απόδοση άνω του 90%· σύμφωνα με την Tesla: «Δεν υπάρχει ουσιαστική διαφορά απόδοσης μεταξύ επαγωγικής και αγώγιμης φόρτισης, αν το σύστημα έχει σχεδιαστεί σωστά.»
 Χωρητικότητα μπαταρίας: 35 kWh

Άλλα χαρακτηριστικά:

 Αναμενόμενη αποδοτικότητα: 5,5 μίλια ανά kWh
 Εκτιμώμενο κόστος: 25.000 δολάρια ΗΠΑ

Η εφαρμογή της Tesla για υπηρεσίες ridesharing βρίσκεται ήδη σε περιορισμένη εσωτερική δοκιμή από τον Οκτώβριο του 2024, αποκλειστικά για τους υπαλλήλους της εταιρείας στην Καλιφόρνια, χρησιμοποιώντας οχήματα Tesla Model 3 και Tesla Model Y υπό την επίβλεψη οδηγών.

 Παραπομπές 

 Εξωτερικοί σύνδεσμοι 

 We, Robot - Η επίσημη διεθνής ιστοσελίδα του Tesla Cybercab.

Cybercab
Cybercab
Κατηγορία:Ηλεκτρικά αυτοκίνητα
Κατηγορία:Αμερικανικά αυτοκίνητα